དགོན་འདིར་ལོ་རེའི་བོད་ཟླ་དང་པོའི་ཚེས་གསུམ་ནས་ཉེར་གཅིག་བར་གསེར་ཚོགས་སྨོན་ལམ་ཆེན་མོ་དང་།ཚེས་བཅུ་བདུན་དང་བཅོ་བརྒྱད་ལ་གར་འཆམ་ཡོད།ཚེས་བཅུ་དགུ་ཉིན་གཏོར་རྒྱག་དང་།ཚེས་ཉི་ཤུ་ཉིན་ལ་རྟ་རྒྱུགས་རྩལ་སྟོན་ཡོད།ཚེས་ཉེར་གཅིག་ནས་སྨོན་ལམ་གྲོལ་བ་དང་།བོད་ཟླ་གཉིས་པའི་ནང་དཔལ་གསང་བ་འདུས་པའི་སྒྲུབ་མཆོད།བོད་ཟླ་གསུམ་པའི་ནང་འཇིགས་བྱེད་ཀྱི་སྒྲུབ་མཆོད་ཉིན་བདུན།བོད་ཟླ་བཞི་པའི་ནང་སྙུང་གནས་དཀར་པོ་ཆ་བརྒྱད།བོད་ཟླ་དྲུག་པའི་ཚེས་བཅོ་ལྔ་ནས་ཟླ་བདུན་པའི་གནམ་གང་བར་དབྱར་གནས་དང་།བོད་ཟླ་དགུ་པའི་ནང་ཁ་འབར་མིའི་གཏོར་རྒྱག་དང་།དགུ་པའི་ཚེར་ཉེར་གཉིས་ཀྱི་ལྷ་བབ་དུས་ཆེན་ལ་སྙུང་གནས།བོད་ཟླ་བཅུ་་པའི་ནང་ཀུན་རིགས་ཀྱི་སྒྲུབ་མཆོད་ཉིན་ལྔ།བོད་ཟླ་བཅུ་གཅིག་པའི་མགོན་ཁང་གི་ལོ་གཏོར་བརྗེ་བ་དང་འདུས་ཚོགས་ཡོངས་ཀྱིས་སྨན་བླའི་ཆོ་ག་གཏོང་བ་བཅས་ཡོད།